অবশ্য ভ্রাম্যমাণ আদালতের কাছে প্রতিষ্ঠানটির মালিক নাজিম উদ্দিন দাবি করেন, ‘উত্পাদনকারী প্রতিষ্ঠান ও সরবরাহকারী প্রতিষ্ঠানের ভুলে উত্পাদন ও মেয়াদ শেষ হওয়ার তারিখ দেওয়া হয়নি। এই কারণে বাজারজাত করার আগে আমরা সিল দিচ্ছিলাম।’ তখন বিচারক জানতে চান, ‘তাহলে দুধের বস্তায় সিল দেওয়ার আগে তো বিএসটিআইয়ের অনুমোদন নেওয়ার প্রয়োজন ছিল, অনুমোদন নেওয়া হয়েছে কি না?’ জবাবে নাজিম উদ্দিন বলেন, এটা তাঁর ভুল হয়ে গেছে।